BODOLAND रादाब: मुसलपुर, 15 मे: बिटिआर काउन्सिलनि बुंथिगिरि मासिआव जिरायनायनि उनावबो जिरायनानै थायाखै कातिराम बर’आ । बिसायख’थि समाव बिटिआर हालामाव जौगानाइनि खामानि मावनो खोथा होनाय, रायजो राजानि जेंनाफोरखौ सुस्रांनो खोथा होनाय बादियै बागानपारा ओन्सोलनि गामिफोराव BTCLA Fund आरो MGNREGA नि गेजेरजों मावफुंनाय खामानिफोरखौ नायगिदिंफैदों आरो मोजांङै जाफुंसार महरै खामानि मावनो गोख्रों बिथोन होलांदों बुंथिगिरि कातिराम बर’ बिथांआ । मख’नो नांगोनदि बुंथिगिरि कातिराम बर’ बिथांआ बिटिआराव इउपिपिएल, बिजेपि आरो जिएसपि जथाइयै सोरखार दाफुंनाय समनिफ्रायनो जिल्लानि गेजेराव थानाय दुखुथिया नखर, बेरामजों भुगिनानै थानाय सुबुं आरो आबादारि बिथांमोनजों जेंनाफोरखौ लानानै सावरायनाय नुबोबाय थादों आरो बिटिसि सोरखारनिफ्राय हानाय मोनफ्रोमबो खामानिफोरखौ मदद होनो खोथा होदों ।